
R E G U L A M E N T
PRIVIND FUNCȚIONAREA ȘI EXPLOATAREA STAȚIILOR DE REÎNCĂRCARE A VEHICULELOR ELECTRICE ȘI HYBRID PLUG-IN ÎN COMUNA LUICA
CAPITOLUL I.  DISPOZIȚII GENERALE
Art. 1 Prezentul Regulament privind condițiile de utilizare pe domeniul public al comunei LUICA a stațiilor de reîncărcare vehicule electrice prin intermediul unei platforme online, în sistem self-service, a fost întocmit în baza următoarelor acte normative:

· Legea nr. 34/2017 privind instalarea infrastructurii pentru combustbili alternatvi
· Ordonanța de Guvern nr. 43/1997 privind regimul drumurilor, republicată, cu modificările și completările ulterioare;

· Ordonanța de Urgență a Guvernului nr. 195/2002 privind circulația pe drumurile publice, republicată, cu modificările și completările ulterioare;

· Ordonanța de Urgență a Guvernului nr.195/2005 privind protecția mediului, cu modificările și completările ulterioare;

· Legea nr. 227/2015 privind Codul fiscal, cu modificările și completările ulterioare;
· Ordonanța de Guvern nr. 2/2001 privind regimul juridic al contravențiilor, cu modificările și completările ulterioare.

Art. 2 Definițiile termenilor şi expresiilor folosite în prezentul Regulament sunt următoarele:
Proprietar stații de reîncărcare – UAT COMUNA LUICA

Operator stație de reîncărcare - operator economic care desfășoară actvități de asistență tehnică si mentenanță a stațiilor electrice prin intermediul unei platforme online, direct la stație sau prin asistență telefonică printr-un dispecerat dedicat;

Utilizator stație de reîncărcare - persoana fizică sau juridică care utlizează stația prin intermediul unei platforme IHunt-EV

Stație de reîncărcare vehicule electrice :
       Model : EVMS-60;

       Configuratie: CCS2+Type 2;

       Informatii tehnice: capacitate sistem (KW): 60 KW DC+AC (setabila la 50),Module putere DC :2x30 KW,Utilizare incarcare :Incarcare simultana a 2 masini in regim  DC/AC,Curent alimentare maxim admis:154 A (Setabil);Contorizare : pentru fiecare conector,Eficienta:0,95%,factor de putere :mai mare de 0,99%,sistem legare la pamant :TN-S,TN-C-S,IT(TT numai cu RCD extern),tensiune de alimentare maxim admisa :400V+-10%,frecventa de functionare :50-60Hz,THD :mai mic decat 5%,oprire urgenta:buton de oprire urgenta cu resetare prin rotire.
Stație de reîncărcare vehicule electrice:
       Model : AMP344T2G-IK10;

       Configuratie: Type 2+Type 2;

       Informatii tehnice: capacitate sistem (KW): 22 KW AC setabila + 22 KW AC setabila ;Utilizare incarcare Incarcare simultana a 2 masini in regim  AC/AC,Curent alimentare maxim admis:64 A (Setabil);Contorizare : contoare MID,Eficienta:0,95%,tensiune de alimentare maxim admisa :400V+-10%,frecventa de functionare :50 Hz, oprire urgenta:buton de oprire urgenta cu resetare prin rotire.
Stație de reîncărcare accesibilă publicului — stație de reîncărcare care oferă tuturor utilizatorilor un acces permanent și nediscriminatoriu; Stațiile de reîncărcare dispun de un acces deschis de management și operare care permit identificarea locației, monitorizarea în timp real a funcționalității, disponibilității cantității de energie transferată. acest acces permite interconectarea și comunicarea cu alte instalații similare în timp real;

Vehicul electric — autovehicul dotat cu un grup propulsor care cuprinde cel puțin un dispozitv electric nonperiferic drept convertor de energie cu un sistem electric reîncărcabil de stocare a energiei, care poate fi încărcat extern; un vehicul electric hibrid reîncărcabil din exterior este considerat ca fiind un vehicul electric;

Vehicul hybrid plug -in — autovehicul hibrid care, pentru a-și asigura propulsia mecanică, preia energie din două surse de energie stocată, montate pe vehicul: un combustbil consumabil, respectv un dispozitv de stocare a energiei electrice (de exemplu: baterie, condensator, volant/generator etc.) care are o sursă de alimentare externă — plug-in;

Aplicație „iHUNT-EV”- aplicația mobilă pusă la dispoziția utilizatorului de către Ihunt technology Import Export SA

Borna de plată (POS) - permite pornirea încărcării pentru o serie de stații de încărcare Platforma PLUG-SHARE – permite inrolarea(adaugarea) statiilor de reincarcare pentru vehicule electrice la nivel national si international

Amplasare stație de reîncărcare – instalarea stațiilor de reîncărcare vehicule electrice în locuri de parcare special amenajate;

Loc parcare amenajat pentru stația de reîncărcare – sunt asigurate locuri de parcare cel puțin egale cu numărul punctelor de reîncărcare aferente stațiilor, destinate exclusiv încărcării vehiculelor electrice, marcate cu culoarea verde, cu imaginea din panoul de informare; Staționare la stația de reîncărcare - imobilizarea voluntară a stației de reîncărcare pentru o durată de peste 5 minute după finalizarea procesului de reîncărcare;

Accident de circulație - eveniment produs pe un drum deschis circulației publice ori care şi-a avut originea într-un asemenea loc, în urma căruia a survenit decesul, rănirea uneia sau mai multor persoane, ori avarierea a cel puțin unui vehicul sau alte pagube materiale, în care a fost implicat cel puțin un vehicul în mișcare;

Art. 3 Scopul regulamentului
Scopul programului este să încurajeze achiziția de vehicule electrice sau hybrid plug-in și să reglementeze operarea infrastructurii de stații de reîncărcare atât pentru turiști cât si pentru rezidenți, respectiv de a asigura reîncărcarea autovehiculului în proximitatea locuinței, în cartierul de reședință. Stațiile de reîncărcare a vehiculelor electrice sunt puse la dispoziție pentru a încuraja protejarea mediului, activitate susținută de Comuna LUICA.

Stațiile de reîncărcare sunt amplasate  în locuri accesibile publicului, în zonele stabilite drept zone pentru locuințe/zone mixte/zone servicii/zone comerciale/zone transporturi (cât mai aproape de locuitori – în zonele rezidențiale sau în zonele în care aceștia lucrează pentru limitarea nevoilor de deplasare, sau în zonele de tranzit inter-urban), astfel :

1.Comuna Luica,sat Luica,strada  Sârbi - Troita ;
2.Comuna Luica,sat Valea Stânii, strada Ingerilor-Biserică. 
Autoritățile administrației publice locale au responsabilitatea de a realiza programe privind reducerea emisiilor de gaze cu efect de sera in transporturi promovând infrastructura pentru vehiculele de transport rutier nepoluant din punct de vedere energetic.

Prin acest Regulament, UAT Comuna LUICA stabilește modul de exploatare a stațiilor pentru reîncărcare a  autovehiculelor electrice.

Reîncărcarea  autovehiculelor electrice nu este considerată furnizare de energie (conform reglementarilor in vigoare) ci un serviciu pus la dispoziția posesorilor de autovehicule electrice.

Punctele publice de reîncărcare a autovehiculelor electrice respectă specificațiile tehnice si cerințele de dotare prevăzute in Legea nr. 34/2017 privind instalarea infrastructurii pentru combusitbili alternativi, Standardul IEC 61851, precum si regulile privind siguranța si igiena muncii, prevenirea si stingerea incendiilor si protecția mediului, conform legislației in vigoare.
Regulamentul privind utlizarea stațiilor de încărcare electrică cu plată a autovehiculelor în comuna LUICA are scopul de a promova utilizarea vehiculelor electrice si de a asigura un cadru adecvat si securizat pentru utilizatorii acestora. Prin urmare, următoarele reguli trebuie respectate de către toți utilizatorii stațiilor de reîncărcare electrice cu plată din Comuna LUICA.

CAPITOLUL II. UTILIZAREA STAȚIILOR DE REÎNCĂRCARE A VEHICULELOR ELECTRICE
Art.4 Accesul la stațiile de reîncărcare a vehiculelor electrice
Stațiile de încărcare sunt disponibile pentru orice proprietar sau utlizator de vehicule electrice, indiferent de marcă, model sau tip. Accesul la stațiile de încărcare este permis permanent si nediscriminatoriu.
Art.5 Accesul la aplicația mobilă “i-HUNT -EV ”
Aplicația i-HUNT -EV se instalează gratuit din magazinele virtuale App Store (iOS) sau Google Play (Android), iar contravaloarea încărcării se achită prin utlizarea cardului bancar înrolat in aplicație sau prin creditul asociat, așa cum este descris la Art 12.1. Plata.

Pentru a putea utiliza aplicația i-HUNT -EV este nevoie de crearea unui cont in aplicație cu o adresă de email validă. Pasul următor reprezintă adăugarea unui număr de telefon valid in setările contului utlizatorului. Adresa de email si numărul de telefon trebuie verificate folosind butoanele specifice fiecărei opțiuni. Cu toate condițiile îndeplinite, stația poate fi utlizată, respectiv se poate reîncarcă vehiculului si se poate plăti contravaloarea serviciului de reîncărcare cu energie electrică.

Art. 6 Accesul la statie prin Borna de plata( POS) – Se poate opta pentru plata prin credite de încărcare deja achiziționate din aplicatia  iHUNT-EV.
Art.7 Timpul de reîncărcare cu energie electrică
 Utilizatorii trebuie să își limiteze timpul de încărcare la durata maximă afișată la stația de reîncărcare (dacă există). In cazul in care utlizatorul depășește durata maximă de utilizare a stației de încărcare, se pot aplica penalități în conformitate cu prevederile prezentului regulament.
 După finalizarea încărcării, utilizatorii trebuie să deconecteze vehiculul și să elibereze stația de reîncărcare pentru alți utilizatori.

CAPITOLUL III. OBLIGAȚII SI RESPONSABILITĂȚI

a. Art.8 Obligațiile și responsabilitățile UAT Comuna LUICA
b. Instalează stații de reîncărcare ce respectă Standardul IEC 61851 (Sistem de încărcare conducta pentru vehicule electrice); Stațiile de reîncărcare comunică prin protocol de tp OCPP
— Open Charge Point Protocol — minimum 1.5 și dispun de meniu în limba română și în limba engleză;

c. Asigură accesul permanent și nediscriminatoriu al publicului la stațiile de reîncărcare instalate;
d. Asigură semnalizarea corespunzatoare si vizibilă a spațiului (marcajul realizat cu culoarea verde) in concordanță cu standardele europene si naționale in domeniu;

e. Asigură publicarea instrucțiunilor de utlizare in proximitatea stației de reîncărcare
f. Pune la dispoziția utilizatorilor stațiile de alimentare a autovehiculelor electrice, in vederea reîncărcării acumulatorilor autovehiculelor electrice, un serviciu cu titlu oneros. Pune la dispoziție instrumente de plată a serviciului de reîncărcare;

g. Asigură instalarea unor sisteme conexe stațiilor de reîncărcare: sistem de supraveghere video a zonelor de încărcare si parcare, sistem de iluminat adaptiv in zona de încărcare, sistem de monitorizare precum si integrarea cu sistemele funcționale la nivelul comunei LUICA, cum ar fi telegestiunea iluminatului public;

h. Orice defecțiune apărută la autovehicul în timpul alimentării sau după alimentare nu intră in responsabilitatea UAT Comuna LUICA.

Art.9 Obligațiile și responsabilitățile utilizatorului
a. Să respecte regulile de circulație rutieră, să respecte toate semnele de circulație si indicatoarele care afectează utilizarea stațiilor de încărcare;

b. Să parcheze regulamentar, încadrat in spațiul destinat alimentării vehiculului;
c. Să se asigure că încărcarea vehiculului nu blochează accesul altor utilizatori la stația de încărcare sau la alte spati de parcare;

d. Să urmeze toți pașii procedurali prevăzuți in modul de încărcare specific fiecărui autovehicul electric;

e. Să se asigure, înainte de conectarea vehiculului la stația de reîncărcare, că vehiculul acestuia este compatbil cu stația de încărcare, să respecte instrucțiunile de utilizare afișate pe stația de încărcare si să se asigure că încărcarea poate fi realizată in condiții de siguranță;

f. Să se asigure că vehiculul lor este într-o stare sigură de funcționare in timpul încărcării si să își asume întreaga responsabilitate pentru orice daune sau accidente cauzate de utilizarea stației de încărcare;

g. Să acceseze instalația in conformitate cu specificațiile tehnice ce trebuie respectate pentru alimentarea electrică a autovehiculului;

h. Să utilizeze stația in condiții de siguranță, pentru evitarea accidentelor si a avarierii autovehiculului;
i. Să utilizeze energia electrică de la stațiile de încărcare doar in scopul încărcării vehiculului. Utilizarea resurselor stațiilor de încărcare pentru alte scopuri este interzisă;

j. Să monitorizeze autovehiculul in condiții de siguranță pe toată perioada alimentării.
k. Să așeze cablul in priză după alimentare;
l. Să respecte toate regulile de mediu aplicabile in timpul utilizării stațiilor de încărcare, să nu lase gunoi sau alte deșeuri pe terenul stației de încărcare. Orice poluare sau contaminare sau perturbare a mediului înconjurător este interzisă;

m. Să raporteze orice defecțiune sau problema legată de stația de încărcare operatorului, împuternicit de proprietar;

n. Este responsabil pentru orice daune aduse altor vehicule sau proprietăți in timpul utilizării stației de reîncărcare.

Art. 10 Obligațiile si responsabilitățile operatorului stației de încărcare
a. Operatorul stației de reîncărcare asigură asistența tehnică de specialitate pentru remedierea problemelor de natură tehnică la încărcarea vehiculului la stație.

b. Proprietarul stației, prin operatorul stației de încărcare, asigură mentenanța regulată a stațiilor de încărcare, întreținerea si reparațiile acestora.

c. Datele de contact ale operatorului sunt  afișate vizibil la fiecare stație de încărcare precum si pe portalul web al Comunei LUICA.

d. In cazul in care utlizatorii întâmpină probleme tehnice in timpul utilizării stației de încărcare, aceștia trebuie sa raporteze problema operatorului stației de încărcare. Operatorul stației de reîncărcare va furniza asistentă tehnică in timp util pentru a remedia problema.

e. Operatorul stației de încărcare nu își asumă nici o responsabilitate pentru daunele sau pierderile suferite de utilizatori in timpul utilizării stației de reîncărcare.

CAPITOLUL IV. TAXE SI TARIFE PENTRU REÎNCĂRCARE CU ENERGIE ELECTRICĂ
Art.11 Taxe si tarife pentru reîncărcare cu energie electrică
Pentru o corectă administrare si corelare a politicilor locale de susținere a mobilității verzi/nepoluante cu politicile europene incidente, se impune introducerea unei taxe de utilizare (de reîncărcare), calculată pe baza prețului energiei electrice contractat (cu TVA inclus), a costului mentenanței platformei de plăți (cu TVA inclus) si a costului mentenanței stațiilor de reîncărcare (cu TVA inclus), conform contractului  de mentenanță în vigoare. Taxa poate varia, acesta adaptându-se la fluctuațiile pieței de energie, respectiv la toate elementele de cost ce intră în componența acesteia.

Taxa pentru încărcare se afișează în mod clar la stația de încărcare.
Taxa reprezentând contravaloarea serviciilor de reîncărcare aferente stațiilor publice pentru vehicule electrice va fi suportata de către utilizatorii acestora.

Taxa pentru reîncărcare se va plăti la finalizarea procesului de reîncărcare a vehiculului. Utilizatorii pot plăti tariful prin intermediul aplicației iHUNT-EV, online prin plată cu card bancar .

Proprietarul stației de încărcare, respectiv Comuna LUICA, va percepe taxa de 2.1 lei/kwh pentru utilizarea stației de reîncărcare în modul rapid și taxe de 1.9 lei/kWh în modul de încărcare normală.
Art.12 Plata serviciilor de reîncărcare cu energie electrică
a. Plata serviciilor de reîncărcare va fi realizată prin intermediul unuia din canalele de plata definite in cadrul aplicației: card bancar sau portofel electronic (caz în care utilizatorul transferă un număr de credite care pot fi utlizate pentru achiziția ulterioară a unor servicii de reîncărcare). Plata este preautorizata in urma selectarii, iar suma aferenta este blocata de procesatorul de plati pe contul personal pentru a asigura incasarea La finalizarea incarcarii suma aferenta cantitatii de curent incarcata (kwh) se va retrage de pe card .
b. Se poate monitoriza în aplicație statusul încărcării si se poate finaliza tranzacția în orice moment.
c. In momentul finalizării încărcării este necesar sa se elibereze locul destinat încărcării, pentru a permite si altor utilizatori sa încarce.

d. La finalizarea sesiunii de încărcare se va primi documentul fiscal pe adresa de email cu care utilizatorul si-a creat contul în aplicație.

l. Aplicația iHunt -EV se instalează gratuit din magazinele virtuale App Store (iOS) sau Google Play (Android), iar contravaloarea încărcării se achită prin utilizarea cardului bancar înrolat în aplicație. 

Pentru pornirea încărcării folosind card bancar contactless vor fi parcurși următorii pași:

1. Conectare cablu de încărcare la mașină
2. Selectare stație de încărcare dorită din lista afișată
După terminarea încărcării trebuie să se elibereze spațiul de parcare pentru a permite accesul următorului client pentru încărcare.

CAPITOLUL V. SANCȚIUNI
Încălcarea oricăreia dintre obligațiile prevăzute la art.9 poate duce la aplicarea de măsuri contravenționale. Operatorul stației de încărcare poate refuza accesul la stația de încărcare utilizatorilor care au încălcat regulile de mai sus, prin suspendarea sau anularea contului de utilizator.
Orice încălcare a legilor si regulamentelor aplicabile in timpul utilizării stațiilor de încărcare poate fi raportată autorităților competente.

Încălcarea prevederilor prezentului regulament precum si alte fapte care se pot constitui in contravenții sau infracțiuni, după caz, se sancționează conform prevederilor legale în vigoare. Constatarea acestora și aplicarea sancțiunilor se fac pe bază de proces - verbal de către agenții din cadrul IPJ (Poliția Rutieră) și împuterniciții Primarului Comunei Luica , fiecare pentru aria sa de competență.

Procesul-verbal de constatare a contravenției și de aplicare a sancțiunii se poate contesta, în termen de 15 zile de la data înmânării sau comunicării acestuia.

Prin utilizarea stațiilor de încărcare electrice cu plată din Comuna LUICA, utilizatorii acceptă si respectă toate regulile si condițiile prezentate in acest regulament. Proprietarul stației de încărcare își rezervă dreptul de a modifica regulamentul în orice moment, cu notificare prealabilă ce va fi adusă la cunoștința publicului.

Preşedinte de şedinţă,
Contrasemnează,
                 ISPIR NICOLAE                                                                         Secretar general al comunei, 

